标题：715年
中国纪年
715年，唐玄宗至道大圣大明孝皇帝开元三年
历史大事
伴食宰相与救时宰相
开元三年（七一五），卢怀慎与姚崇同相。怀慎清谨俭素，不营资产，妻子不免饥寒，所居不蔽风雨。自以才不及崇，每事推之，人谓之“伴食宰相”。姚崇尝因子丧谒告（请假），十余日政事委积，怀慎不能决，惶恐，入谢于玄宗，玄宗曰：“朕以天下事委姚崇，以卿坐镇雅俗而已。”崇复入，须臾裁决俱尽，颇有得色，顾谓紫微舍人齐浣曰：“我为相，可比何人?”浣未答，崇曰：“何如管、晏?”浣曰“管晏之法，虽不能施于后，犹能及其身；公所为法，随时更改，似不及管晏。”崇曰：“然则毕竟怎样?”浣曰：“公可谓救时之相耳。”崇喜，掷笔曰：“救时之相，也难得啊！”
唐与（东）突厥默啜争夺西突厥十姓
（东）突厥默啜既破突骑施，而不能安抚西突厥十姓，致十姓余部纷纷降唐。开元三年（七一五）正月，十姓降者已万余帐。二月，十姓之婿高文简亦与陕跌都督思泰等帅众来降。三月，胡禄屋酋长支匐忌等入朝。大约自去年秋冬始，求援于唐或乞降于唐者，十姓中以葛逻禄、胡禄屋、鼠尼施三姓为多。玄宗诏皆以河南地处之。四月，以右羽林大将军薛讷为凉州镇（军）大总管；赤水等军并受节度，居凉州，以迎十姓之降者。又以左卫大将军郭虔瓘为朔州镇（军）大总管，和戎等军并受节度，居并州，勒兵以备默啜南侵。其时，默啜果大发兵击葛逻禄、胡禄屋、鼠尼施等，屡破之。玄宗乃敕北庭都护汤嘉惠、左散骑常侍解琬发兵救之。五月，又敕嘉惠等与三姓及定边道大总管阿史那献互相应援。
姚崇捕蝗
开元三年（七一五）春夏，山东（指太行山以东）大蝗，民但于田旁焚香设祭而不敢杀。姚崇奏遣御史督州县捕而瘗之。议者以为蝗众多，除不可尽，玄宗亦疑之。崇曰：“今蝗满山东，河南、北之民流亡殆尽，岂可坐视食苗而不救!”又曰：“即使除之不尽，犹胜养以成灾。”玄宗乃从之。卢怀慎以为杀蝗太多，恐伤天和。”崇曰：“惜楚庄吞蛭而愈疾，孙叔杀蛇而致福，奈何怜闵蝗虫而忍看民之饿死?如果杀蝗有祸，崇请一身当之！”是岁，田尚有获，民不甚饥。明年（七一六）春夏，山东蝗又大起，姚崇又命捕之，汴州刺史倪若水曰：“蝗乃天灾，非人力所及，宜修德以消除之。昔刘聪捕蝗而埋，为害益甚。”因拒御史，不从其命。崇致函与若水，曰：“刘聪伪主，德不胜妖；今日圣朝，妖不胜德。古之良守（好地方官），蝗不入境；若修德可使蝗不入境，那些良守难道都是缺德之人?”若水乃不敢违（既怕贬低“圣朝”，又怕说自己缺德）。于是崇敕委使者详察州县官捕蝗勤惰，各以名上报。由是连年蝗灾，不至大饥。
玄宗始置侍读官
开元三年（七一五）七月，玄宗谓宰相曰：“朕每读书有所疑难，无从询问，可选儒学之士，日使入内侍读。”卢怀慎荐太常卿马怀素。九月，以怀素为左散骑常侍，使与右散骑常侍褚无量轮番隔日侍读（为皇帝讲学）。每至阁门，令坐轿入内；如果讲学地点较远，允许在宫中骑马。玄宗亲自送迎，待以师傅之礼。又因无量年老体弱，特为他造一小“腰舆”（与肩舆异，令人举之，适与腰平），可在殿内令内侍抬着代步。按：“侍讲”之名，汉魏已有；“侍读”设官，自玄宗始。
铁勒九姓思结磨散等来降
铁勒九姓（与“昭武九姓”迥），“思结”其一。“磨散”（人名）乃思结都督，开元三年（七一五）七月帅部来降。按自高宗以后，铁勒九姓皆先后降唐，至玄宗时，皆授官而遣还，尚无“留花门”之事。
西南蛮寇边
开元三年（七一五）七月，西南蛮（夷）寇边，遣右骁卫将军李玄道发戎（今四川宜宾）、泸（今泸州市）、夔（今四川奉节）、巴（今四川巴中）、凤（今陕西凤县）、梁（今陕西汉中）等州兵三万人及原驻兵讨之。
郭虔瓘欲募关中兵万人赴安西
开元三年（七一五）十一月十九日，以左羽林大将军郭虔瓘兼安西大都护、四镇经略大使。虔瓘以敌寇嚣张，安西兵老，欲一举讨击成功，宜自关中新募兵万人以益安西。为欲速达，请沿途州县递供马、牛。驴以代运，备熟食以饷士兵。朝廷许之。将作大匠韦凑不以为然，上疏谓：（一）今西域服从（突骑施已破、西突厥十姓请降、默啜已率兵东归），虽或时有小盗窃，旧镇兵足以制之。不宜削弱关中以资荒远。（二）一万征人（指士兵）行六千里，秦陇之西，户口渐少；凉州已往，沙漠迷漫，驮马熟食，州县将何以供？（三）尧舜兼爱夷夏，而海内太平；汉武穷兵远征，而中国疲耗。今论帝王之盛德，皆称尧舜，不称汉武，况求功不成，得失相远乎！”时玄宗颇贪功尚武，欲与突厥、吐蕃争夺西域，故不恤民力，劳师拓地。韦凑所言，实兼对虔瓘与朝廷而发，当时姚崇亦不主虔瓘之策。其后虔瓘征募、递送、觅敌俱无下文，史但言其“不见虏”、“卒无功”。
张孝嵩兵救拔汗那，威震西域
拔汗那国在葱岭外，原系西汉乌孙国，由伊犁河迁至葱岭外者。唐高宗时，曾遣使朝贡，内附已久。吐蕃勾结大食，共立阿了达为王，发兵攻原拔汗那王。先是唐监察御史张孝嵩奉使廓州（今青海贵德），还，向玄宗陈述碛西利害，请往察其形势，玄宗许之。既至安西，适拔汗那王兵败，求救于唐，孝嵩谓都护吕休璟曰：“不救则无威信以号令西域。”遂帅附近杂兵万余人，出龟兹（今新疆库车，当时为安西都护府治）西数千里，下数百城，长驱而进。开元三年（七一五）十一月，攻阿了达于连城，孝嵩亲自披甲执兵督士兵急攻，自午前至傍晚屠其三城，俘斩千余人，阿了达与数骑逃入山谷。孝嵩传檄西域诸国，大食、康居、大宛、罽宾皆遣使请降，威震西域。不料有人指责孝嵩贪污，因此下凉州狱，贬灵州兵曹参军。（孝嵩后来历官都护，著名西域。传附《新唐书·郭虔瓘传》）
突骑施别种苏禄崛起
西突厥以十姓为本族，突骑施乃其别种。突骑施娑葛弟兄被灭于突厥默啜，其别种——娑葛部将名苏禄者鸠集余众，自为酋长，十姓部落渐渐归附，有众二十万，遂雄踞西方。开元三年（七一五）遣使来朝，玄宗以苏禄为左羽林大将军、金方道经略大使。
使当官者无所疑惧
开元三年（七一五）十二月尚书左丞韦玢奏称：“各部郎官（指郎中、员外郎等实权中层官员）如不称职，请予淘汰或改授他官。”韦玢上奏不久，就被出为刺史。宰相根据尚书左丞（尚书省仆射下主管，正四品上）的品级，奏给冀州（大州），中书省下敕却改成小州。姚崇对玄宗说：“郎官懈怠或不称职，韦玢请予淘汰，这是奉公尽职。不料郎官刚被改官，韦玢也被贬出在外。这显然是郎官们从中毁谤所致。臣担心将来任左右丞的人都以得罪郎官为戒，三省的人事工作就无法进行了。伏望陛下详细考虑，使当官者（负责的官员）无所疑惧（没有顾虑）。于是，韦玢仍授冀州刺史。京兆尹崔日知贪暴不法，御史大夫李杰将纠之，日知反先构陷杰罪，杰被停职。开元三年十二月侍御史杨玚上廷面奏曰：“如果负责纠弹的官员，反被坏人事先恐吓住，那御史台（专司弹劾的机构）就不必设了。”玄宗闻奏，立命李杰照常办事，而将崔日知贬为歙县丞。
刘幽求卒
幽求，武强人。圣历中，举制科，为朝邑尉，桓彦范等诛二张而不杀武三思，幽求谏不听。临淄王隆基诛韦后，幽求参大策，以功授中书舍人，参知机务。其后立睿宗、定太子，幽求功尤大。官至尚书右仆射，进左丞相。后以谋诛太平公主党，被流封州。既还，又被讦为怨望，出为刺史。开元三年（七一五）十一月，愤恚卒。
魏知古卒
知古（六四七至七一五）陆泽人。方直有雅才，擢进士第。睿宗时，官黄门侍郎，谏造金仙、玉贞二观，帝嘉其直，官同三品。先天初，进侍中，封梁国公。密发窦怀贞谋反，玄宗因得诛太平公主，赏其功，与姚崇并相，后为崇谗罢，卒谥忠。宋璟以为叔向古遗直，子产古遗爱，魏公兼之。
李日知卒
日知，荥阳人，及进士第。武后时，官司刑丞，独宽平无文致。中宗时，多规谏。睿宗时，拜侍中。玄宗初，罢为刑部尚书。致仕卒。
山东大蝗，姚崇遣官督捕，谓“若使杀蝗有祸，崇请当之”。西突厥十姓中的葛逻禄、胡禄屋、鼠尼施等不愿服从默啜，陆续降唐，默啜发兵攻诸部，唐命北诞都护救援。吐蕃与大食攻拔汗那（即大宛），立阿了达为王。拔汗妹妹王奔安西求救。唐张孝嵩率兵出龟兹西数千里，破阿了达。突骑施将领苏禄惧部落，唐以苏禄为金方道经略大使。
《资治通鉴》记载
玄宗至道大圣大明孝皇帝上之中开元三年（乙卯，公元七一五年） 
春，正月，癸卯，以卢怀慎检校吏部尚书兼黄门监。怀慎清谨俭素，不营资产，虽贵为卿相，所得俸赐，随散亲旧。妻子不免饥寒，所居不蔽风雨。 
姚崇尝有子丧，谒告十馀日，政事委积。怀慎不能决，惶恐入谢于上。上曰：“朕以天下事委姚崇，以卿坐镇雅俗耳。”崇既出，须臾，裁决俱尽，颇有得色，顾谓紫微舍人齐澣曰：“余为相，可比何人？”澣未对，崇曰：“何如管、晏？”澣曰：“管、晏之法虽不能施于后，犹能没身。公所为法，随复更之，似不及也。”崇曰：“然则竟如何？”澣曰：“公可谓救时之相耳。”崇喜，投笔曰：“救时之相，岂易得乎！” 
怀慎与崇同为相，自以才不及崇，每事推之，时人谓之“伴食宰相。” 
臣光曰：昔鲍叔之于管仲，子皮之于子产，皆位居其上，能知其贤而下之，授以国政；孔子美之。曹参自谓不及萧何，一遵其法，无所变更；汉业以成。夫不肖用事，为其僚者，爱身保禄而从之，不顾国家之安危，是诚罪人也。贤智用事，为其僚者，愚惑以乱其治，专固以分其权，媢嫉以毁其功，愎戾以窃其名，是亦罪人也。崇，唐之贤相，怀慎与之同心戮力，以济明皇太平之政，夫何罪哉！《秦誓》曰：“如有一介臣，断断猗，无它技；其心休休焉，其如有容；人之有技，若己有之，人之彦圣，其心好之，不啻如自其口出，是能容之，以保我子孙黎民，亦职有利哉。”怀慎之谓矣。御史大夫宋璟坐监朝堂杖人杖轻，贬睦州刺史。 
突厥十胜降者前后万馀帐。高丽莫离支文简，十姓之婿也，二月，与⻊夹跌都督思泰等亦自突厥帅众来降；制皆以河南地处之。 
三月，胡禄屋酋长支匐忌等入朝。上以十姓降者浸多，夏，四月，庚申，以右羽林大将军薛讷为凉州镇大总管，赤水等军并受节度，居凉州；左卫大将军郭虔瓘为朔州镇大总管，和戎等军并受节度，居并州，勒兵以备默啜。 
默啜发兵击葛逻禄、胡禄屋、鼠尼施等，屡破之；敕北庭都护汤嘉惠、左散骑常侍解琬等发兵救之。五月，壬辰，敕嘉惠等与葛逻禄、胡禄屋、鼠尼施及定边道十总管阿史那献互相应援。 
山东大蝗，民或于田旁焚香膜拜设祭而不敢杀，姚崇奏遣御史督州县捕而瘗之。议者以为蝗众多，除不可尽；上亦疑之。崇曰：“今蝗满山东，河南、北之人，流亡殆尽，岂可坐视食苗，曾不救乎！借使除之不尽，犹胜养以成灾。”以乃从之。卢怀慎以为杀蝗太多，恐伤和气。崇曰：“昔楚庄吞蛭而愈疾，孙叔杀蛇而致福，奈何不忍于蝗，而忍人之饥死乎？若使杀蝗有祸，崇请当之！” 
秋，七月，庚辰朔，日有食之。 
上谓宰相曰：“朕每读书有所疑滞，无从质问；可选儒学之士，日使入内侍读。”卢怀慎荐太常卿马怀素。九月，戊寅，以怀素为左散骑常侍，使与右散骑常侍褚无量更日侍读。每至阁门，令乘肩舆以进；或在别馆道远，听于宫中乘马。亲送迎之，待以师傅之礼。以无量羸老，特为之造腰舆，在内殿令内侍舁之。 
九姓思结都督磨散等来降；己未，悉除官遣还。 
西南蛮寇边，遣右骁卫将军李玄道发戎、泸、夔、巴、梁、凤等州兵三万人并旧屯兵讨之。 
壬戌，以凉州大总管薛讷为朔方道行军大总管，太仆卿吕延祚、灵州刺史杜宾客副之，以讨突厥。 
甲子，上幸凤泉汤；十一月，己卯，还京师。 
刘幽求自杭州剌史徙郴州剌史，愤恚，甲申，卒于道。 
丁酉，以左羽林大将军郭虔瓘兼安西大都护、四镇经略大使。虔瓘请募关中兵万人诣安西讨击，皆给递驮及熟食；敕许之。将作大匠韦凑上疏，以为：“今西域服从，虽或时有小盗窃，旧镇兵足以制之。关中常宜充实，以强干弱枝。自顷西北二虏寇边，凡在丁壮，征行略尽，岂宜更募骁勇，远资荒服！又，一万征人行六千馀里，咸给递驮熟食，道次州县，将何以供！秦、陇之西，户口渐少，凉州已往，沙碛悠然，遣彼居人，如何取济？纵令必克，其获几何？傥稽天诛，无乃甚损！请计所用、所得，校其多少，则知利害。昔唐尧之代，兼爱夷、夏，中外乂安；汉武穷兵远征，虽多克获，而中国疲耗。今论帝王之盛德者，皆归唐尧，不归汉武；况邀功不成者，复何足比议乎！”时姚崇亦以虔瓘之策为不然。既而虔瓘卒无功。 
初，监察御史张孝嵩奉使廓州还，陈碛西利害，请往察其形势；上许之，听以便宜从事。 
枝汗那者，古乌孙也，内附岁久。吐蕃与大食共立阿了达为王，发兵攻之，枝汗那王兵败，奔安西求救。孝嵩谓都护吕休璟曰：“不救则无以号令西域。”遂帅旁侧戎落兵万馀人，出龟兹西数千里，下数百城，长驱而进。是月，攻阿了达于连城。孝嵩自擐甲督士卒急攻，自巳至酉，屠其三城，俘斩千馀级，阿了达与数骑逃入山谷。孝嵩传檄诸国，威振西域，大食、康居、大宛、罽宾等八国皆遣使请降。勒石纪功而还。会有言其赃污者，坐系凉州狱，贬灵州兵曹参军。 
京兆尹崔日知贪暴不法，御史大夫李杰将纠之，日知反构杰罪。十二月，侍御史杨瑒廷奏曰：“若纠弹之司，使奸人得而恐愒，则御史台可废矣。”上遽命杰视事如故，贬日知为歙县丞。 
或上言：“按察使徒烦扰公私，请精简刺史、县令，停按察使。”上命召尚书省官议之。姚崇以为：“今止择十使，犹患未尽得人，况天下三百馀州，县多数倍，安得刺史、县令皆称其职乎！”乃止。 
尚书左丞韦玢奏：“郎官多不举职，请沙汰，改授他官。”玢寻出为刺史，宰相奏拟冀州，敕改小州。姚崇奏言：“台郎宽怠及不称职，玢请沙汰，乃是奉公。台郎甫尔改官，玢即贬黜于外，议者皆谓郎官谤伤。臣恐后来左右丞指以为戒，则省事何从而举矣！伏望圣慈祥察，使当官者无所疑惧。”乃除冀州刺史。 
突骑施守忠既死，默啜兵还，守忠部将苏禄鸠集馀众，为之酋长。苏禄颇善绥抚，十姓部落稍稍归之，有众二十万，遂据有西方，寻遣使入见。是岁，以苏禄为左羽林大将军、金方道经略大使。 
皇后妹夫尚衣奉御长孙昕以细故与御史大夫李杰不协。